Enamiku kaubamahust kaotanud riigile kuuluv raudtee-ettevõtete kontsern Operail kinnitab, et on kahjumile vaatamata finantsiliselt tugev ja otsib uusi väljundeid.
#000005
Ettevõtte teatel oli kahjum nelja viiendiku vedude kaotamise juures prognoositud.
#000007
Kui sõja-eelsel 2021. aastal oli Operaili esimese poolaasta kaubamaht Eestis 6,6 miljonit tonni, siis 2022. aasta samal perioodil 3,6 miljonit tonni ja tänavu ainult 1,1 miljonit tonni. 2023. aastaks prognoositud kaubamahust 2,2 miljonit tonni veeti seega esimese poole aastaga ära täpselt pool, teatas ettevõte.
#000009
"Et jääme esimesel poolaastal kahjumisse, oli ette teada, sest raudteevedu on mahuäri, mille efektiivsus seisneb võimaluses transportida palju korraga. Väikese mahu juures on keeruline kasumlikult opereerida ja kulusid samal määral kärpida. Lisaks oli esimeses poolaastas ka palju erakorralisi kulusid nagu koondamised," märkis Operaili juhatuse esimees Raul Toomsalu.
#000010
Kaubamahu drastilise languse põhjuseks on Venemaa ja Valgevene vastu 2022. aastal kehtestatud sanktsioonid ning omaniku otsus lõpetada 2023. aastast ka sanktsioneerimata Venemaa ja Valgevene kaupade vedu.
#000011
Uues olukorras kohanemiseks on ettevõtte töötajate arvu vähendatud poole võrra, kuid töötajaskonda pole siiski võimalik vähendada proportsionaalselt veomahu langusega. "Nii suures mahus koondamine on olnud väga keeruline protsess, sest tegemist on raudteealaste eriteadmistega inimestega. Tähtis on säilitada eriteadmiste kompetents, et mahtusid oleks üldse võimalik tulevikus taastada," juhtis Toomsalu tähelepanu täiendavale probleemile.
#000013
Kuna raudteevedu on mahuäri, siis on Operaili hinnangul transiidimahu kadumise all kannatanud ka Eesti väikeettevõtted, kelle kaup üksi eraldi rongi ei moodusta. Probleemi lahendamiseks alustas Operail äsja uue väikeklientidele mõeldud teenusega – iganädalased liinirongid, kuhu saab vagunikoha broneerida kasvõi ainult ühele vagunile.
#000014
Aasta alguses väljus Operail omaniku otsusel Eesti riigi jaoks mittestrateegilistest ärisuundadest ehk kaubaveoärist Soomes ning vagunite rendiärist. Teenitud müügitulu võimaldab Operailil praeguses keerulises olukorras toime tulla ja uute lahenduste otsimisele keskenduda.
#000015
Kontserni uuesti kasumlikuks viimiseks läbi uute väljundite leidmise on praegu väljatöötamisel terviklik strateegia, mis peaks valmima sügisel. Pärast seda, kui ettevõtte majanduslik seis on paranenud, on võimalik omaniku soovil edasi minna ka Operaili erastamisega.
#000017
Operail on Eesti riigile kuuluv raudtee-ettevõte, mis tegeleb kaubaveo ning veeremi hoolduse, remondi ja ehitusega Eestis. Operail annab tööd ligikaudu 250 inimesele.
#000018
Paljud Eesti ettevõtted jätkavad äri Venemaaga
#000019
Õpetajad: vahel on raske end hommikul tööle sundida
#000030
Juhan Parts: rohepööre tähendaks õigusriigi allavett laskmist
#000032
Ehitajate hinnangul peavad nad lähiaastail tegevust koomale tõmbama
#000040
Slovakkias eelistasid valijad venemeelset Smeri
#000055